Norra kuninga poja Olaf Tryggvensoni võtsid eest­lased (a. 997?) vangi emaga ühes ning pidasid teda Eestis kuus aastat vangis. Peab arvama, et eestlaste võim oli sel ajal nii tugev, et norralased ei suutnud oma kuninga poega vabastada väevõimul. Alles Novgorodi vürsti, Trygg­vensoni sugulase, vahesobitusel andsid eestlased Olafi vabaks, selle Olafi, kellest sai pärast kuulus Põhja valitseja ning  skandinaavlaste ristija (Püha Olaf).